বর্তমানে নতুন হার্ডড্রাইভসমূহ সাটা নির্ভর হওয়ার এগুলিকে hda, hdb, hdc ইত্যাদির বদলে sda, sdb, sdc ইত্যাদি হিসেবে দেখিয়ে থাকে। যদি হার্ডডিস্কে একাধিক পার্টিশন থাকে তবে প্রতিটি পার্টিশনকেই উপরে বর্নিত ড্রাইভের নামের শেষে একটি নম্বর দিয়ে চিহ্নিত করা হয়। উদাহরনস্বরূপঃ আপনার যদি একটি হার্ডডিস্ক থাকে এবং সেই সাথে তার তিনটি পার্টিশন থাকে তবে প্রথম ড্রাইভটি(c:) হবে hda1 অথবা sda1। তারপর প্রাইমারি পার্টিশন এর জন্য আরো তিনটি ড্রাইভ লেটার সংরক্ষিত থাকে বিধায় পরবর্তী ড্রাইভগুলি দেখাবে 5 নম্বর সিরিয়াল হতে। অর্থাৎ বাকি দুটি পার্টিশনকে দেখাবে hda5/sda5, hda6/sda6 হিসেবে। এ পার্টিশনগুলি একসেস করতে হলে অবশ্যই সেগুলি মাউন্ট করে নিতে হবে যদিও বর্তমানে বেশ কিছু ডিস্ট্রোতে এগুলি অটো মাউন্ট হয়ে থাকে। ইনস্টলেশনের সময় যে পার্টিশনগুলি তৈরী করবেন তা লিনাক্স বুটের সময় নিজে থেকেই মাউন্ট করে নিবে।